b'\n_START_ARTICLE_\nJuan Izquierdo Alcaide\n_START_SECTION_\nBiografia\n_START_PARAGRAPH_\nEra germ\xc3\xa0 del tamb\xc3\xa9 diputat Teodoro Izquierdo Alcaide. Estudi\xc3\xa0 dret a la Universitat de Val\xc3\xa8ncia i treball\xc3\xa0 com a periodista a El Noticiero. Despr\xc3\xa9s es va afiliar al Partit Liberal, amb el qual fou diputat provincial pel districte de Ll\xc3\xadria-Sagunt de 1898 a 1903 i vicepresident el 1903. Posteriorment es va integrar en el corrent dirigit pel comte de Romanones, amb el qual fou elegit diputat pel districte de Ll\xc3\xadria a les eleccions generals espanyoles de 1916, 1918, 1919, 1920 i 1923.'